Ishockey under Vinter-OL 1952

Ishockeyturneringen under vinter-OL 1952 ble arrangert fra 15.–25. februar 1952 som ledd i vinter-OL 1952 i Oslo. Turneringen talte samtidig som det 16. verdensmesterskapet og det 29. europamesterskapet i ishockey. Kampene ble spilt i Jordal Amfi og Dælenenga i Oslo, Marienlyst stadion i Drammen, Kadettangen i Sandvika og Lillestrøm stadion på Lillestrøm. Ni land deltok i turneringen som foregikk som en round robin-turnering.

Canada vant sin sjette olympiske gullmedalje i ishockey i denne turneringen. Canada ble også verdensmester for femtende gang, ettersom turneringen også var det nittende verdensmesterskapet, og Sverige ble europamestere i ishockey. Canada ble representert av amatørlaget Edmonton Mercurys, sponset av bilforhandleren Mercury.  Canada og USA spilte uavgjort i den siste kampen, og sikret seg med det henholdsvis gull og sølv. Dagbladet kritiserte resultatet og omtalte kampen som rigget på forhånd.

Sverige og Tsjekkoslovakia delte tredjeplassen og måtte ut i en ekstra kamp om bronsen, som Sverige gikk seirende ut av. Tsjekkoslovakene trodde de hadde vunnet på innbyrdes oppgjør etter å ha slått svenskene dagen før, og kalte omkampen «et komplott fra de kapitalistiske landene».

De nordamerikanske lagene ble kritisert for røft spill; selv om kroppstaklinger var lov, ble det lite brukt av de europeiske lagene, og motstandere så vel som tilskuere så ikke med blide øyne på denne spillestilen.

Totalt var det 124 000 besøkende på ishockeykampene under lekene i Oslo i 1952.

Medaljer

Medaljevinnere

Arenaer

Kvalifisering

Spilleformat

Dommere

Tropper

Den olympiske ishockeyturneringen

Gruppe B (B-VM)

Medaljer VM

Medaljer EM

Referanser

Litteratur 
 John E. Findling, Kimberly Pelle (1996). Historical Dictionary of the Modern Olympic Movement. Westport, CT, USA: Greenwood Press,
 Jorsett, Per. (1996). 100 år med olympiske leker: Norges olympiske komités offisielle jubileumsbok. Oslo: Hjemmets bokforlag. ISBN 8259016818. [Tilgang for norske IP-adresser / Digital utgave på bokhylla.no ved Nasjonalbiblioteket.]

Eksterne lenker 
  Ice Hockey at the 1952 Oslo Winter Games  på Sports-reference.com/olympics

 
Ishockey-VM 1952
Ishockey-EM 1952
Ishockeyturneringer i Norge